Publication: Magyar Közlöny
Issue: MK-1999-26 (Year: 1999, Number: 26)
Era: 1990-2004
Section: A belkereskedelemről szóló 1978. évi I. törvény 40. §-ában
Paragraph Index: 21

(3) A mutatványos berendezések e rendelet 1. számú melléklete szerint I—III. veszélyességi osztályba tartoznak. Az I. veszélyességi osztályba tartozó berendezést évenként időszakos műszaki vizsgára, ezen belül minden harmadik évben szétszerelt állapotú, ún. elhasználódottsági vizsgálattal kiegészített műszaki vizsgára, a II. veszélyességi osztályba tartozó berendezést kétévenként, a III. veszélyességi osztályba tartozó berendezést háromévenként kell műszaki vizsgára bemutatni a kijelölt szervezetnek. Szétszerelt állapotú vizsgálat a mutatványos berendezés olyan mértékű megbontása, amelynek során megállapítható a fő teherviselő elemek és biztonsági berendezések elhasználódásának mértéke, az üzembiztos működést lehetővé tevő állapota.”

Source: https://magyarkozlony.hu/hivatalos-lapok/9efb7f7414d23e4776fec5ba8d2accb3e4b28ec2/dokumentumok/11ce8160acbf35ab109f5a655181430907b12e2b/letoltes